**500 sjællandske virksomheder har fået finansiering fra Vækstfonden**

Helt nye tal viser, at Vækstfonden siden 1992 har medfinansieret 471 virksomheder i Region Sjælland for et samlet lånebeløb på 737 mio. kr. Beregninger fra CBS viser, at hver gang Vækstfonden har finansieret virksomheder for 1 mio. kr., har virksomhederne i gennemsnit skabt tre nye arbejdspladser over en 5-årig periode.

**Vækstfonden er relativt velrepræsenteret på Sjælland**

Region Sjælland står for 9 pct. af det antal virksomheder, Vækstfonden har medfinansieret siden 1992. Til sammenligning står regionen for 10 pct. af BNP. Vækstfonden vil gerne hjælpe endnu flere.

REGIONAL FORDELING AF VÆKSTFONDENS AKTIVITET OG REGIONALE TAL FOR BNP

|  |  |  |  |
| --- | --- | --- | --- |
|  | **Antal VF virks.** | **Andel VF virks.** | **Regionens andel af BNP** |
| Region Hovedstaden | 1.258 | 25% | 38% |
| Region Sjælland | 471 | 9% | 10% |
| Region Syddanmark | 1.011 | 20% | 19% |
| Region Midtjylland | 1.222 | 24% | 20% |
| Region Nordjylland | 1.038 | 21% | 9% |
| Uden for regioner | - | 0% | 3% |
| Hele landet | 5.000 | 100% | 100% |

VÆKSTFONDENS AKTIVITET I REGION SJÆLLAND FORDELT PÅ BRANCHER

VÆKSTFONDENS AKTIVITET I REGION SJÆLLAND FORDELT PÅ FINANSIERINGSFORMÅL

**Vækstfonden har 6 mia. kr. til små og mellemstore virksomheder**

**Gratis informationsmøde i Roskilde den 1. oktober**

Har du planer om at udvikle din virksomhed eller købe en ny, og kræver det mere finansiering, end din bank kan komme med? Så kan et lån eller en kaution fra Vækstfonden være løsningen.

På mødet kan du høre mere om dine muligheder for at få finansiering og møde CEO Søren Halskov Nissen fra Drivr samt kreativ direktør Troels Seidenfaden og direktør Jonas Sverdrup-Jensen fra Seidenfaden Design Copenhagen, som allerede har fået hjælp fra Vækstfonden.

<http://vf.dk/nyheder-og-analyser/nyheder/2014/20140917-regionale-informationsmoeder.aspx>

**Effekten af Vækstfondens aktiviteter: 6.600 arbejdspladser om året**

Nye tal fra Vækstfonden viser, at årtiers finansiering af vækst i små og mellemstore virksomheder har en gavnlig effekt på samfundet. Resultatet er flere tusind nye arbejdspladser hvert år, en forøgelse af BNP og en forbedring af den offentlige saldo.

Vækstfondens aftryk på den danske økonomi: <http://vf.dk/nyheder-og-analyser/temaer/vaekstfondens-aftryk-paa-samfundsokonomien.aspx>